
Žemės ūkio ministerija teikia išvadoms gauti Tręšiamųjų produktų naudojimo reikalavimų aprašo, patvirtinto Lietuvos Respublikos žemės ūkio ministro 2019 m. gegužės 29 d. įsakymu Nr. 3D-332 „Dėl Tręšiamųjų produktų naudojimo reikalavimų aprašo patvirtinimo“, pakeitimo projektą (toliau – Įsakymo projektas).  
Projektas parengtas siekiant žemės ūkio veiklos subjektams suteikti didesnį pasirinkimą, kokias naudoti tręšiamųjų produktų normas tręšiant augalus ir kaip pateikti duomenis apie einamaisiais metais panaudotas mineralines (neorganines) ir (arba) organines trąšas, išskyrus neorganines antrinių augalų maisto medžiagų (kalcio, magnio, natrio, sieros) bei mikroelementines trąšas. Taip pat siekiant supaprastinti reikalavimus, žemės ūkio veiklos subjektai informaciją apie einamaisiais metais panaudotas mineralines (neorganines) ir (arba) organines trąšas turės pateikti ne rečiau kaip vieną kartą per metus iki gruodžio 1 d. Papildyta tręšiamųjų produktų naudojimo apskaitos rekomenduojama forma pildant popierinę ar elektroninę formas. 
Įsakymo projektui įgyvendinti nereikės keisti informacinių sistemų.
Įsakymo projektas bus skelbiamas Lietuvos Respublikos Seimo kanceliarijos teisės aktų informacinėje sistemoje. Pastabas ir pasiūlymus dėl Įsakymo projekto bus galima pateikti per 10 darbo dienų nuo jo paskelbimo TAIS dienos.
Įsakymo projektas teikiamas derinti Lietuvos Respublikos aplinkos ministerijai, Valstybinei augalininkystės tarnybai prie Žemės ūkio ministerijos, Žemės ūkio duomenų centrui, Lietuvos grūdų augintojų asociacijai, Lietuvos ūkininkų sąjungai, Lietuvos žemės ūkio kooperatyvų asociacijai, Žemės ūkio rūmams, Žemės ūkio kooperatyvui „Lagrenas“, Lietuvos pramoninkų konfederacijai  ir Lietuvos žemės ūkio bendrovių asociacijai.
Antikorupcinis vertinimas neatliekamas, kadangi projekte nereguliuojami visuomeniniai santykiai, numatyti Lietuvos Respublikos korupcijos prevencijos įstatyme. 
Ūkio subjektams sukeliamų prisitaikymo prie reguliavimo išlaidų vertinimas neatliekamas, kadangi įvedamų duomenų kiekis ir laikas juos suvesti nesikeičia. Numatomo teisinio reguliavimo poveikio vertinimas neatliekamas. Poveikio konkurencijai vertinimas neatliekamas. Įsakymo projektas neperkelia ir neįgyvendina ES direktyvų ar kitų ES teisės aktų.
PRIDEDAMA: 
.	Įsakymo projektas, 1 lapas.
.	Įsakymo lyginamasis variantas, 2 lapai.


Ministerijos kancleris								       Valdas Aleknavičius

Lietuvos grūdų augintojų asociacija
Lietuvos pramonininkų konfederacija
Lietuvos Respublikos aplinkos ministerija
Lietuvos ūkininkų sąjunga
Lietuvos žemės ūkio bendrovių asociacija
Lietuvos žemės ūkio kooperatyvų asociacija
Lietuvos žemės ūkio rūmai
Valstybinė augalininkystės tarnyba prie Žemės ūkio ministerijos
Žemės ūkio duomenų centras
Žemės ūkio kooperatyvas „Lagrenas“

